Саҡмағош районы Ҡашҡар ауылы янында башлана, шул уҡ район территорияһы буйлап көньяҡ-көнбайыштан төньяҡ-көнсығышҡа табан аға, Иҫке Ҡалмаш ауылы эргәһендә йүнәлешен көнсығышҡа үҙгәртә. Сәрмәсән йылғаһына (тамағынан 27xa0км алыҫлыҡта) ҡоя. Оҙонлоғо 52xa0км, бассейн майҙаны 410 кв.км. Башлыса ҡар һыуы менән туйына. Уртаса йыллыҡ һыу сығымы 1,05 куб/с. Бассейн рельефы тигеҙлек, һыҙа һәм йырындар менән ҡатмарланған. Ландшафтары йыуылған һәм ҡоро тупраҡтағы болонло далаларҙан һәм һоро болондарҙан ғибәрәт. Үрге ағымында бассейнының 12 процентын, түбәнге ағымында 5 процентын урман биләй, 70 процентыxa0— һөрөнтө ер. Ҡалмашбаш ауылы эргәһендә быуа төҙөлгән. Ҙур ҡушылдыҡтары: Рапат йылғаһы, Саҡмағош йылғаһы (барыһы лаxa0— Ҡалмаш йылғаһының һул ҡушылдыҡтары).